
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 36 


20 Φεβρουαρΐου^995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

47. Οργανική δύναμη του πυροσβεστικού προσωπικού 

του Πυροσβεστικού Σώματος . 1 

48. Τροποποίηση του Π.Δ. 38/1991 (Α' 21) «Εκτέ¬ 

λεση, συντήρηση και επισκευή θερμοϋδραυλι- 
κών εγκαταστάσέων και λοιπών ειδικών εγκατα¬ 
στάσεων εξυπηρέτησης των κτιρίων καθώς και 
έκδοση επαγγελματικών αδειών για τους εργα¬ 
ζομένους στις σχετικές εργασίες» . 2 

ΑΠΟΦΑΣΕΙΣ 

Έγκριση παράτασης της προθεσμίας ισχύος της 
ΠΔ/ΤΕ 2336/27.10.94 σχετικά με την αναστολή 
ορισμένων κυρώσεων κατά της Ομοσπονδιακής 
Δημοκρατίας της Γιουγκοσλαβίας (Σερβίας και 
Μαυροβούνιου) . 3 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 47 
Οργανική δύναμη του πυροσβεστικού προσωπικού του 
Πυροσβεστικού Σώματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 1 περ. (α), (δ) και (θ) του άρθρου 11 του Ν. 
1481/1984 «Οργανισμός Υπουργείου Δημόσιας Τάξης» 
(Α' 152), όπως το άρθρο αυτό αντικαταστάθηκε από την 
παρ. 1 του άρθρου 1 του Ν. 1590/1986 (Α’ 49). 

β) Της παραγράφου 2 του άρθρου 1 του Ν. 1590/1986 
«τροποποίηση διατάξεων του Ν. 1481/1984 «Οργανισμός 
Υπουργείου Δημόσιας Τάξης» και άλλες διατάξεις (Α' 49). 

γ) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α' 137), το οποίο προστέθηκε με 
το άρθρο 27 του Ν. 2081/1992 (Α' 154). 
δ) Του Π.Δ. 137/1986 «Συγκρότηση της Γ ενικής Γ ραμ- 


ματείας Δημόσιας Τάξης σε Υπουργείο Δημόσιας Τάξης» 

(Α’ 51). 

ε) Του άρθρου μόνου του Π.Δ. 108/1994 «Περιορισμός 
αρμοδιότητας κατά την έκδοση κανονιστικών διαταγμά¬ 
των και αποφάσεων σε θέματα αρμοδιότητας των Υπουρ¬ 
γείων Προεδρίας της Κυβέρνησης και Δημόσιας Τάξης» 
(Α' 82). 

2. Το γεγονός ότι από τις διατάξεις αυτού του διατάγμα¬ 
τος δεν προκαλείται δαπάνη σε βάρος του κρατικού προϋ¬ 
πολογισμού αφού οι καθοριζόμενες οργανικές θέσεις εί¬ 
ναι ισάριθμες με τις αντίστοιχες κατά βαθμό, κλάδο και ει¬ 
δικότητα προβλεπόμενες θέσεις. 

3. Την 17/1995 γνωμοδότηση του Συμβουλίου της Επι¬ 
κράτειας, ύστερα από πρόταση του Υπουργού Δημόσιας 
Τάξης, αποφασίζουμε: 

Αρθρο 1. 

Οι οργανικές θέσεις, κατά βαθμό, κλάδο και ειδικότητα, 
του πυροσβεστικού προσωπικού του Πυροσβεστικού Σώ¬ 
ματος (Π.Σ.) είναι οι εξής: 

I. Γενικών Υπηρεσιών: 

Α. Αξιωματικοί: 

Αντιστράτηγος Π.Σ. ένας (1), ως Αρχηγός του Πυροσβε¬ 
στικού Σώματος. 

Υποστράτηγος Π.Σ. ένας (1), ως Υπαρχηγός του Πυρο¬ 
σβεστικού Σώματος. 

Αρχιπύραρχοι επτά (7). 

Πύραρχοι δέκα έξι (16). 

Αντιπύραρχοι τριάντα (30). 

Επιπυραγοί (παραγωγικής σχολής) εξήντα (60). 

Επιπυραγός (σχολής μετεκπαίδευσης) ένας (1). 

Πυραγοί (παραγωγικής σχολής) εκατόν πενήντα 
(150). 

Πυραγοί (σχολής μετεκπαίδευσης) δύο (2). 

Υποπυραγοί - Ανθυποπυραγοί (παραγωγικής σχολής) 
τετρακόσιοι πενήντα επτά (457). 

Υποπυραγοί - Ανθυποπυραγοί (σχολής μετεκπαίδευσης 
σαράντα (40). 

Β. Πυρονόμοι, Υπαξιωματικοί, Πυροσβέστες: 

Πυρονόμοι εκατό (100). 

Αρχιπυροσβέστες (παραγωγικής σχολής) χίλιες επτακό¬ 
σιες τριάντα τρεις (1733). 

Αρχιπυροσβέστες (μη παραγωγικής σχολής) - Πυροσβέ¬ 
στες τέσσερις χιλιάδες τριάντα πέντε (4035). 

II. Ειδικών Υπηρεσιών: 

Α. Αξιωματικοί: 

(1) Τεχνικοί: 

Πύραρχος ένας (1) 

Αντιπύραρχος ένας (1) 

Επιπυραγός ένας (1) 

Πυραγοί - Υποπυραγοί - Ανθυποπυραγοί επτά (7) 

(2) Πλοηγοί - Κυβερνήτες: 

Πύραρχος ένας (1) 

Αντιπύραρχος ένας (1) 

Επιπυραγοί τέσσερις (4) 

Πυραγοί - Υποπυραγοί - Ανθυποπυραγοί τριάντα ένας 
(31) 

(3) Πλοηγοί - Μηχανικοί: 

Πύραρχος ένας (1) 

Αντιπύραρχος ένας (1) 

Επιπυραγοί τέσσερις (4) 

Πυραγοί - Υποπυραγοί - Ανθυποπυραγοί είκοσι τρεις 
(23) 

(4) Υγειονομικοί: 

Αρχιπύραρχος ένας (1) 

Πύραρχοι - Αντιπύραρχοι - Επιπυραγοί - Πυραγοί δώ¬ 
δεκα (12) 

Β. Πυρονδμοι - Υπαξιωματικοί - Πυροσβέστες: 

(1) Τεχνικοί: 

Πυρονόμος ένας (1) 


Υπηρεσιών του Πυροσβεστικού Σώματος, μόνο σε ό,τι 
αφορά τη σύνθεση του πυροσβεστικού προσωπικού. 

3. Οι διατάξεις του άρθρου 2 και 7 του Π.Δ. 8/1991 (Α' 
5), οι οποίες κωδικοποιήθηκαν με τις διατάξεις του άρ¬ 
θρου 2 και 7 αντίστοιχα του Π.Δ. 210/1992 (Α’ 99) καθώς 
και ο προσδιορισμός της τάξης και της αρίθμησης κάθε 
Πυροσβεστικού Σταθμού και Συνεργείου που έχει ιδρυθεί 
μέχρι τη δημοσίευση του παρόντος διατάγματος εξακο¬ 
λουθούν να ισχύουν. 

4. Οι Λιμενικοί Πυροσβεστικοί Σταθμοί του Πυροσβε¬ 
στικού Σώματος διακρίνονται: 

α. Σε Σταθμό Α’ Τάξης που διαθέτει τρία (3) πυροσβε¬ 
στικά πλοία (Π/Π). 

β. Σε Σταθμό Β’ Τάξης δύο (2) Π/Π και 

γ. Σε Σταθμό Γ’ Τάξης ενός (1) Π/Π. 

Λιμενικός Πυροσβεστικός Σταθμός 3 Π/Π είναι ο Ε’ Λι¬ 
μενικός Πυροσβεστικός Σταθμμός Πειραιά, 2 Π/Π είναι ο 
Ε' Λιμενικός Πυροσβεστικός Σταθμός Θεσσαλονίκης και 1 
Π/Π είναι οι Λιμενικοί Πυροσβεστικοί Σταθμοί Ελευσίνας, 
Καβάλας, Πάτρας και Ηρακλείου Κρήτης. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 11 Φεβρουάριου 1995 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΣΤ. ΑΓΓΕΛΟΣ ΠΑΠΑΘΕΜΕΛΗΣ 


Αρχιπυροσβέστες - Υπαρχιπυροσβέστες - Πυροσβέ¬ 
στες σαράντα πέντε (45) 

(2) Πλοηγοί βοηθοί μηχανικοί: 

Πυρονόμοι οκτώ (8) 

Αρχιπυροσβέστες - Υπαρχιπυροσβέστες - Πυροσβέ¬ 
στες πενήντα τρεις (53). 

Αρθρο 2 

Με απόφαση του Υπουργού Δημόσιας Τάξης, που εκδί- 
δεται με πρόταση του Αρχηγού Πυροσβεστικού Σώματος, 
η υπάρχουσα δύναμη του Σώματος δύναται να κατανέμε- 
ται στις Υπηρεσίες του ανάλογα με τις υπηρεσιακές ανά¬ 
γκες (άρθρο 5 παράγρ. 1 του Ν. 1145/1981 Φ.Ε.Κ. 100/ 
Α). 

Άρθρο 3 

Τελικές - μεταβατικές - καταργούμενες διατάξεις 

1. Από τη δημοσίευση του παρόντος διατάγματος στην 
Εφημερίδα της Κυβερνήσεως, οι απαιτούμενες για τη 
στελέχωση κάθε νεοϊδρυόμενης Υπηρεσίας του Πυρο¬ 
σβεστικού Σώματος θέσεις πυροσβεστικού προσωπικού, 
κατά βαθμό, κλάδο και ειδικότητα συνιστώνται στο σύνολο 
των αντίστοιχων θέσεων που προβλέπονται από το άρθρο 
1 του παρόντος διατάγματος. 

2. Από την έναρξη ισχύος του παρόντος διατάγματος 
καταργούνται οι διατάξεις του άρθρου 19 του Ν. 683/ 

1977 (Α' 247) καθώς και κάθε άλλη διάταξη που καθορίζει 
την οργανική δύναμη σε πυροσβεστικό προσωπικό των 


-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 48 
Τροποποίηση του Π.Δ. 38/1991 (Α’ 21). «Εκτέλεση, συ¬ 
ντήρηση και επισκευή θερμοϋδραυλικών εγκαταστά¬ 
σεων και λοιπών ειδικών εγκαταστάσεων εξυπηρέτη¬ 
σης των κτιρίων καθώς και έκδοση επαγγελματικών 
αδειών για τους εργαζομένους στις σχετικές εργα¬ 
σίες». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το Ν. 6422/26.28/11/1934 (ΦΕΚ Α 412) «Περί 
ασκήσεως του επαγγέλματος του Μηχανολόγου, του Ηλε¬ 
κτρολόγου κ.λπ.» και ειδικότερα το άρθρο 3 παρ. 1 & 2, το 
άρθρο 5 παρ. α, β και γ, το άρθρο 6 εδ. 4,5,8 και το άρθρο 
10, όπως αυτά τροποποιήθηκαν μεταγενέστερα. 

2. Το Β.Δ. της 16/17.3.1950 (ΦΕΚ Α 821) «Περί διαιρέ- 
σεως, κατατάξεως και απογραφής των Μηχανολογικών 
εγκαταστάσεων κ.λπ.» όπως αυτό τροποποιήθηκε με το 
Β.Δ. της 17.12.1953 και ειδικώτερα το άρθρο 1 ειδικό¬ 
τητα ΣΤ και θ, τα άρθρα 2, 5, 8, 12 και επόμενα. 

3. Το Π. Δ/μα 229/1986 (ΦΕΚ Α 96) «Σύσταση, Οργά¬ 
νωση Γενικής Γραμματείας Βιομηχανίας» και το Π. Δ/μα 
396/89 (ΦΕΚ Α 172) «Οργανισμός της Γενικής Γραμμα¬ 
τείας Βιομηχανίας». 

. 4. Το ΝΚ. 1566/85 (ΦΕΚ Α 167) «Περί πρωτοβάθμιας 
και δευτεροβάθμιας εκπαίδευσης» άρθρο 64 παρ. 1. 

5. Την Υ.Π. 122/15.7.94 (ΦΕΚ 550 Β) Απόφαση του 
Πρωθυπουργού «Ανάθεση Αρμοδιοτήτων στον Αναπλη¬ 
ρωτή Υπουργό Βιομηχανίας, Ενέργειας και Τεχνολογίας 
Χρ. Ροκόφυλλο». 

6. Την Υ.Π. 123/15.7.94 (ΦΕΚ 550 Β) Απόφαση του 
Πρωθυπουργού «Καθορισμός Αρμοδιοτήτων του Αναπλη¬ 
ρωτή Υπουργού Περιβάλλοντος Χωροταξίας και Δημοσίων 
Έργων Κ. Γείτονα». 

7. Την Η/5615/21.7.94 (ΦΕΚ 567 Β) Απόφαση του 
Πρωθυπουργού «Αρμοδιότητες Αναπληρωτή Υπουργού 
του ΥΠΕΠΘ». 

8. Το άρθρο 29Α του Ν. 1558/85 όπως προσετέθη με 
το άρθρο 27 του Ν. 2081/92 (Α' 154). 

9. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

10. Την 710/94 γνωμοδότηση του Συμβουλίου της Επι¬ 
κράτειας, με πρόταση των Αναπληρωτών Υπουργών Εθνι¬ 
κής Παιδείας και θρησκευμάτων, Περιβάλλοντος Χωρο¬ 
ταξίας και Δημοσίων Έργων και Βιομηχανίας, Ενέργειας 
και Τεχνολογίας, αποφασίζουμε: 

Αρθρο 1 

1.1. Η παράγραφος 1.1.3. του άρθρου 1 του Π. Δ/τος 
38/91 αντικαθίσταται ως εξής: 

«1.1.3. Εγκαταστάσεις 3ης ειδικότητας (αερίων) που πε·: 
ριλαμβάνουν τις εξής τρεις (3) κατηγορίες εγκαταστά¬ 
σεων: 

1.1.3.1. ΚΑΤΗΓΟΡΙΑ 1η: Εγκαταστάσεις διανομής και 
χρήσης καυσίμων αερίων. 

1.1.3.2. ΚΑΤΗΓΟΡΙΑ 2η: Εγκαταστάσεις παραγωγής 
και διανομής ατμού. 

1.1.3.3. ΚΑΤΗΓΟΡΙΑ 3η: Εγκαταστάσεις αποθήκευ¬ 
σης, διανομής και χρήσης αερίων για Ιατρική χρήση». 

Αρθρο 2 

2.1. Στην παράγραφο 4.2.3. του άρθρου 4 του Π. Δ/τος 
38/91 προστίθεται το εδάφιο: 

«- Η διαδικασία που περιγράφεται στην παρούσα παρά¬ 
γραφο καθίσταται υποχρεωτική έξι (6) μήνες μετά την 
έναρξη ισχύος του παρόντος τροποποιητικού Δ/τος». 

2.2. Στην παράγραφο 4.2.4. του άρθρου 4 του Π. Δ/τος 
38/91 προστίθεται το εδάφιο: 

«- Για κάθε εργασία συντήρησης συντάσσεται υπεύ¬ 
θυνη δήλωση στην οποία αναγράφονται όλα τα ονόματα 
αυτών που εργάστηκαν στο έργο μαζί με τον αριθμό και 
την τάξη της επαγγελματικής άδειας και τον αριθμό του 
Τιμολογίου Παροχής Υπηρεσιών. Η δήλωση αυτή παραδί- 
δεται στον ιδιοκτήτη ή στον νόμιμο εκπρόσωπό του. 

Η υποχρέωση τήρησης αυτής της διάταξης αρχίζει έξι 
(6) μήνες από την έναρξη ισχύος αυτού του Π.Δ.». 

- Η παραπάνω δήλωση προκειμένου να γίνει αποδεκτή 
ως προϋπηρεσία πρέπει να έχει κατατεθεί αποδεδειγμένα 
στο Επαγγελματικό Σωματείο που καλύπτει τον κλάδο». 

Αρθρο 3 

3.1. Η παράγραφος 8.1.3. του άρθρου 8 του Π. Δ/τος 
38/91 αντικαθίσταται ως εξής: 


«8.1.3. Επίσης χορηγείται μετά από αίτηση και αφού 
υποστούν επιτυχή εξέταση από την αρμόδια επιτροπή σ’ 
όσους κατά την έναρξη ισχύος του παρόντος Π. Δ/τος 
ασχολούνται σε εγκαταστάσεις του άρθρου 1 και θα προ¬ 
σκομίσουν μόνο πιστοποιητικά προϋπηρεσίας τουλάχι¬ 
στον τριών (3) ετών στην εκτέλεση ή και στην συντήρηση 
εγκαταστάσεων του άρθρου 1 και που πραγματοποιήθη¬ 
καν μετά το 15ο έτος της ηλικίας τους». 

3.2. Η παράγραφος 8.2.1. του άρθρου 8 του Π.Δ. 38/91 
αντικαθίσταται ως εξής: 

«8.2.1. Η άδεια αυτή χορηγείται μετά από αίτηση για μία 
από τις τρεις ειδικότητες και αφού υποστούν επιτυχή εξέ¬ 
ταση από την αρμόδια επιτροπή, σ’ αυτούς που θα προ¬ 
σκομίσουν εναλλακτικά: 

- Πτυχίο Τεχνικού Επαγγελματικού Λυκείου (ΤΕΛ) του 
Ν. 1566/85, του Τμήματος θερμικών και ψυκτικών εγκα¬ 
ταστάσεων του Μηχανολογικού Τομέα ή ισότιμο τίτλο και 
πιστοποιητικά προϋπηρεσίας τουλάχιστον επτακοσίων 
πενήντα (750) ημερομισθίων, στην εκτέλεση ή και συντή¬ 
ρηση εγκαταστάσεων του άρθρου 1, από τα οποία τα πε¬ 
ντακόσια (500) ημερομίσθια πραγματοποιήθηκαν σε 
εγκαταστάσεις της αιτούμενης ειδικότητας, ή 

- Πτυχίο Τεχνικής Επαγγελματικής Σχολής (ΤΕΣ) του Ν. 
1566/85, ειδικότητας υδραυλικών και θερμικών εγκατα¬ 
στάσεων ή ισότιμο τίτλο και πιστοποιητικά προϋπηρεσίας 
τουλάχιστον χιλίων (1.000) ημερομισθίων, στην εκτέλεση 
ή και συντήρηση εγκαταστάσεων του άρθρου 1, από τα 
οποία τα επτακόσια πενήντα (750) ημερομίσθια πραγμα¬ 
τοποιήθηκαν σε εγκαταστάσεις της αιτούμενης ειδικότη¬ 
τας, ή 

- Πτυχίο Κατωτέρας Τεχνικής Σχολής Υδραυλικών 
Εγκαταστάσεων του Ν.Δ. 580/70 ή ισότιμο τίτλο και πι¬ 
στοποιητικά προϋπηρεσίας τουλάχιστον χιλίων διακοσίων 
πενήντα (1.250) ημερομισθίων, ως βοηθού τεχνίτη 
υδραυλικού στην εκτέλεση ή και συντήρηση εγκαταστά¬ 
σεων του άρθρου 1, από τα οποία τα χίλια (1.000) ημερο¬ 
μίσθια πραγματοποιήθηκαν σε εγκαταστάσεις της αιτού- 
μενης ειδικότητας». 

3.3. Η παράγραφος 8.2.3. του άρθρου 8 του Π. Δ/τος 
38/91 αντικαθίσταται ως εξής: 

«8.2.3. Η Αδεια αυτή επίσης χορηγείται μετά από αί¬ 
τηση για μια από τις τρεις ειδικότητες και αφού υποστούν 
επιτυχή εξέταση από την αρμόδια επιτροπή σ’ όσους κατά 
την έναρξη ισχύος του παρόντος Π. Δ/τος ασχολούνται 
στην εκτέλεση ή και την συντήρηση εγκαταστάσεων του 
άρθρου 1 και θα προσκομίσουν μόνο πιστοποιητικά συνο¬ 
λικής προϋπηρεσίας τουλάχιστον ένδεκα (11) ετών που 
πραγματοποιήθηκαν μετά το 15ο έτος της ηλικίας τους, 
εκ των οποίων τα δέκα (10) έτη πραγματοποιήθηκαν σε 
εγκαταστάσεις της αιτουμένης ειδικότητας. Η ανωτέρω 
προϋπηρεσία μειώνεται σε οκτώ (8) έτη από τα οποία τα 
επτά (7) στην αιτούμενη ειδικότητα, στην περίπτωση κα¬ 
τόχων βεβαιωτικού παρακολούθησης προγράμματος επι¬ 
μόρφωσης από Δημόσια Υπηρεσία ή-Ν.Π.Δ.Δ. ή Δημόσια 
Επιχείρηση ή Κρατικό Οργανισμό, σχετικού με υδραυλικές 
εγκαταστάσεις του άρθρου 1, διάρκειας τουλάχιστον 90 
ωρών». 

3.4. Η παράγραφος 8.4.3. του άρθρου 8 του Π. Δ/τος 
38/91 αντικαθίσταται ως εξής: 

«Η άδεια αυτή επίσης χορηγείται μετά από αίτηση και 
αφού υποστούν επιτυχή εξέταση από την αρμόδια επι¬ 
τροπή σ’ όσους κατά την έναρξη ισχύος του παρόντος Π. 
Δ/τος ασχολούνται σε εγκαταστάσεις του άρθρου 1 και θα 
προσκομίσουν εναλλακτικά: 

- Πτυχίο Τεχνικού Επαγγελματικού Λυκείου (ΤΕΛ) του 
Ν. 1566/85 του τμήματος θερμικών και ψυκτικών εγκατα¬ 
στάσεων του μηχανολογικού τομέα ή ισότιμο τίτλο και πι¬ 
στοποιητικά προϋπηρεσίας τουλάχιστον δύο χιλιάδων 
(2.000) ημερομισθίων που πραγματοποιήθηκαν μετά το 
15ο έτος της ηλικίας τους, στην εκτέλεση ή και την συντή¬ 
ρηση εγκαταστάσεων του άρθρου 1 εκ των οποίων τα χίλια 
επτακόσια πενήντα (1.750) ημερομίσθια πραγματοποιή¬ 
θηκαν σε εγκαταστάσεις της αιτούμενης ειδικότητας, ή 

- Πτϋχίο Τεχνικής Επαγγελματικής Σχολής (ΤΕΣ) του Ν. 

1566/85 ειδικότητας υδραυλικών και θερμικών εγκατα¬ 
στάσεων ή ισότιμο τίτλο και πιστοποιητικά προϋπηρεσίας 
τουλάχιστον δύο χιλιάδων διακοσίων πενήντα (2.250) ημε¬ 
ρομισθίων που πραγματοποιήθηκαν μετά το 15ο έτος της 
ηλικίας τους στην εκτέλεση ή και την συντήρηση εγκατα¬ 
στάσεων του άρθρου 1 εκ των οποίων τα δύο χιλιάδες 
(2.000) ημερομίσθια πραγματοποιήθηκαν σε εγκαταστά¬ 
σεις της αιτούμενης ειδικότητας, ή 

- Μόνο πιστοποιητικά συνολικής προϋπηρεσίας τουλά¬ 
χιστον δέκα έξι (16) ετών που πραγματοποιήθηκαν μετά 
το 15ο έτος της ηλικίας τους, στην εκτέλεση ή και στην 
συντήρηση εγκαταστάσεων του άρθρου 1 εκ των οποίων 
τα δέκα πέντε (15) έτη πραγματοποιήθηκαν σε εγκατα¬ 
στάσεις της αιτούμενης ειδικότητας. Η ανωτέρω προϋπη¬ 
ρεσία μειώνεται σε δέκα τέσσερα (14) έτη από τα οποία τα 
δέκα τρία (13) στην αιτούμενη ειδικότητα στην περίπτωση 
κατόχων βεβαιωτικού παρακολούθησης προγράμματος 
επιμόρφωσης από Δημόσια Υπηρεσία ή Ν.Π.Δ.Δ. ή Δημό¬ 
σια Επιχείρηση ή Κρατικό Οργανισμό, σχετικού με υδραυ¬ 
λικές εγκαταστάσεις του άρθρου 1, διάρκειας τουλάχι¬ 
στον 90 ωρών». 

3.5. Η παράγραφος 8.6.3. του άρθρου 8 του Π.Δ/τος 
38/91 αντικαθίσταται ως εξής: 

«Η παραπάνω άδεια επίσης χορηγείται μετά από αίτηση 
για μια από τις τρεις ειδικότητες και αφού υποστούν επι¬ 
τυχή εξέταση από την αρμόδια επιτροπή, σ’ όσους κατά 
την έναρξη του παρόντος Π.Δ/τος ασχολούνται σε εγκα¬ 
ταστάσεις του άρθρου 1 και θα προσκομίσουν εναλλα¬ 
κτικά: 

- Πτυχίο Επαγγελματικού Λυκείου (ΤΕΛ) του Ν. 

1566/85 του τμήματος θερμικών και ψυκτικών εγκατα¬ 
στάσεων του Μηχανολογικού Τομέα ή ισότιμο τίτλο και πι¬ 
στοποιητικά προϋπηρεσίας τουλάχιστον τριών χιλιάδων 
(3.000) ημερομισθίων που πραγματοποιήθηκαν μετά το 
15ο έτος της ηλικίας τους στην εκτέλεση ή και στη συντή¬ 
ρηση εγκαταστάσεων του άρθρου 1 εκ των οποίων τα δύο 
χιλιάδες επτακόσια πενήντα (2.750) ημερομίσθια πραγμα¬ 
τοποιήθηκαν σε εγκαταστάσεις της αιτούμενης ειδικότη¬ 
τας, ή 


- Πτυχίο Τεχνικής Επαγγελματικής Σχολής (ΤΕΣ) του Ν. 
1566/85 ειδικότητας υδραυλικών και θερμικών εγκατα¬ 
στάσεων ή ισότιμο τίτλο και πιστοποιητικά προϋπηρεσίας 
τουλάχιστον τριών χιλιάδων διακοσίων πενήντα (3.250) 
ημερομισθίων που πραγματοποιήθηκαν μετά το 15ο έτος 
της ηλικίας τους στην εκτέλεση ή και στη συντήρηση 
εγκαταστάσεων του άρθρου 1 εκ των οποίων τα τρεις χι¬ 
λιάδες (3.000) ημερομίσθια πραγματοποιήθηκαν σε εγκα¬ 
ταστάσεις της αιτούμενης ειδικότητας, ή 

- Μόνο πιστοποιητικά συνολικής προϋπηρεσίας τουλά¬ 
χιστον δέκα εννέα (19) ετών, που πραγματοποιήθηκαν 
μετά το 15ο έτος της ηλικίας τους, στην εκτέλεση ή και 
στη συντήρηση εγκαταστάσεων του άρθρου 1, εκ των 
οποίων τα δέκα οκτώ (18) έτη πραγματοποιήθηκαν σε 
εγκαταστάσεις της αιτούμενης ειδικότητας. Η ανωτέρω 
προϋπηρεσία μειώνεται σε δεκαεπτά (17) έτη από τα 
οποία τα δέκα έξι (16) στην αιτούμενη ειδικότητα, στην 
περίπτωση κατόχων βεβαιωτικού παρακολούθησης προ¬ 
γράμματος επιμόρφωσης από Δημόσια Υπηρεσία ή 
Ν.Π.Δ.Δ. ή Δημόσια Επιχείρηση ή Κρατικό Οργανισμό, 
σχετικού με υδραυλικές εγκαταστάσεις του άρθρου 1, 
διάρκειας τουλάχιστον 90 ωρών». 

3.6. Η παράγραφος 8.8.3. του άρθρου 8 του Π.Δ/τος 
38/91 αντικαθίσταται ως εξής: 

«Η άδεια αυτή επίσης χορηγείται μετά από αίτηση και 
αφού υποστούν επιτυχή εξέταση από την αρμόδια επι¬ 
τροπή, σ' όσους κατά την έναρξη ισχύος του παρόντος Δ/ 
τος ασχολούνται σε εγκαταστάσεις του άρθρου 1 και θα 
προσκομίσουν εναλλακτικά: 

- Πτυχίο Τεχνικού Επαγγελματικού Λυκείου (ΤΕΛ) του 
Ν. 1566/85 του τμήματος θερμικών και ψυκτικών εγκατα¬ 
στάσεων του Μηχανολογικού Τομέα ή ισότιμο τίτλο και πι¬ 
στοποιητικά προϋπηρεσίας τουλάχιστον τριών χιλιάδων 
επτακοσίων πενήντα (3.750) ημερομισθίων που πραγμα¬ 
τοποιήθηκαν μετά το 15ο έτος της ηλικίας τους στην 
εκτέλεση και στη συντήρηση εγκαταστάσεων του άρθρου 
1, εκ των οποίων τα τρεις χιλιάδες πεντακόσια (3.500) 
ημερομίσθια πραγματοποιήθηκαν σε εγκαταστάσεις της 
αιτούμενης ειδικότητας, ή 

- Πτυχίο Τεχνικής Επαγγελματικής Σχολής (ΤΕΣ) του Ν. 

1566/85 ειδικότητας υδραυλικών και θερμικών εγκατα¬ 
στάσεων ή ισότιμο τίτλο και πιστοποιητικά προϋπηρεσία 
τουλάχιστον τεσσάρων χιλιάδων (4.000) ημερομισθίων 
που πραγματοποιήθηκαν μετά το 15ο έτος της ηλικίας 
τους στην εκτέλεση και στη συντήρηση εγκαταστάσεων 
του άρθρου 1 εκ των οποίων τα τρεις χιλιάδες επτακόσια 
πενήντα (3.750) ημερομίσθια πραγματοποιήθηκαν σε 
εγκαταστάσεις της αιτούμενης ειδικότητας, ή 

- Μόνο πιστοποιητικά συνολικής προϋπηρεσίας τουλά¬ 
χιστον είκοσι δύο (22) ετών που πραγματοποιήθηκαν μετά 
το 15ο έτος της ηλικίας τους, στην εκτέλεση ή και στη συ¬ 
ντήρηση εγκαταστάσεων του άρθρου 1 εκ των οποίων τα 
είκοσι ένα (21) έτη πραγματοποιήθηκαν σε εγκαταστά¬ 
σεις της αιτούμενης ειδικότητας. Η ανωτέρω προϋπηρε¬ 
σία μειώνεται σε είκοσι (20) έτη από τα οποία τα δεκαεν¬ 
νιά (19) στην αιτούμενη ειδικότητα, στην περίπτωση κατό¬ 
χων βεβαιωτικού παρακολούθησης προγράμματος επι- 

μόρφωσης από Δημόσια Υπηρεσία ή Ν.Π.Δ.Δ. ή Δημόσια 
Επιχείρηση ή Κρατικό Οργανισμό, σχετικού με υδραυλικές 
εγκαταστάσεις του άρθρου 1, διάρκειας τουλάχιστον 90 
ωρών». 

3.7. Στο άρθρο 8 του Π.Δ. 38/91 μετά την παράγραφο 
8.10 προστίθενται οι παράγραφοι 8.11 & 8.12 ως εξής: 

«8.11 Οι κάτοχοι άδειας Τεχνίτη Υδραυλικού Β' τάξης 
της 1 ης ειδικότητας ή άδειας εγκαταστάτη Υδραυλικού Α' 
τάξης της 1 ης ειδικότητας ή άδειας εγκαταστάτη Υδραυ¬ 
λικού Β' τάξης της 1ης ειδικότητας, μπορούν να επεκτεί¬ 
νουν την άδειά τους και μόνον για την 1 η κατηγορία (καύ¬ 
σιμα αέρια) της 3ης ειδικότητας του άρθρου 1.1.3 μετά 
από αίτησή τους και αφού υποστούν επιτυχή εξέταση από 
την αρμόδια επιτροπή, εφόσον, επιπροσθέτως, προσκομί¬ 
σουν εναλλακτικά: 

- Βεβαίωση Δημόσιας Υπηρεσίας ή Ν.Π.Δ.Δ. ή Δημό¬ 
σιας επιχείρησης ή Κρατικού Οργανισμού, παρακολούθη¬ 
σης προγράμματος επιμόρφωσης σχετικού με τις εγκατα¬ 
στάσεις διανομής και χρήσης καυσίμων αερίων (1η κατη¬ 
γορία άρθρου 1.1.3), χρονικής διάρκειας τουλάχιστον πε¬ 
νήντα (50) ωρών. Η παρακολούθηση του προγράμματος 
αυτού θα πρέπει να έχει πραγματοποιηθεί μετά την έκ¬ 
δοση της προσκομιζόμενης Άδειας. 

- Πιστοποιητικά προϋπηρεσίας τουλάχιστον εβδομήντα 
πέντε (75) ημερομισθίων που πραγματοποιήθηκαν απο¬ 
κλειστικά στις εγκαταστάσεις της 1 ης κατηγορίας της 3ης 
ειδικότητας». 

«8.12 Κάτοχοι τίτλων αντιστοίχων ή αναλόγων προς τις 
επαγγελματικές άδειες του άρθρου 5, που έχουν εκδοθεί 
από αρμόδιες αρχές της αλλοδαπής, μετά από αίτησή 
τους και αφού υποστούν επιτυχή εξέταση από την αρμό¬ 
δια επιτροπή, μπορούν να αποκτήσουν άδεια βοηθού ή τε¬ 
χνίτη ή εγκαταστάτη υδραυλικού ανμτίστοιχα. Οι αναφε- 
ρόμενοι τίτλοι πρέπει να είναι επίσημα μεταφρασμένοι, 
και όπου απαιτείται, επικυρωμένοι από την Ελληνική Προ¬ 
ξενική Αρχή της χώρας προέλευσης των τίτλων αυτών. 

«Η αντιστοιχία των τίτλων και των χορηγουμένων αδειών 
ορίζεται με απόφαση του Υπουργού Βιομηχανίας, Ενέρ¬ 
γειας και Τεχνολογίας, ύστερα από εισήγηση της αρμό¬ 
διας Υπηρεσίας». 

3.8. Η παράγραφος 8.8.2 του άρθρου 8 του Π.Δ. 38/91 
συμπληρώνεται ως εξής: 

«Η άδεια αυτή χορηγείται επίσης μετά από αίτηση και 
αφού υποστούν επιτυχή εξέταση από την αρμόδια επι¬ 
τροπή, σ’ αυτούς που θα προσκομίσουν πτυχίο Κατωτέ- 
ρας Τεχνικής Σχολής Υδραυλικών Εγκαταστάσεων του 
Ν.Δ. 580/70 ή ισότιμο τίτλο και πιστοποιητικά προϋπηρε¬ 
σίας, τουλάχιστον πέντε χιλιάδων (5.000) ημερομισθίων, 
που πραγματοποιήθηκαν μετά το 15ο έτος της ηλικίας 
τους, στην εκτέλεση ή και συντήρηση εγκαταστάσεων του 
άρθρου 1, εκ των οποίων τεσσάρων χιλιάδων επτακοσίων 
πενήντα (4.750) σε εγκαταστάσεις της αιτούμενης ειδικό¬ 
τητας. 

Άρθρο 4 

4.1. Οι άδειες Τεχνίτη Α, Τεχνίτη Β, Εγκαταστάτη Α & 
Εγκαταστάτη Β που κατέχουν οι εγγεγραμμένοι ως επιτη- 


δευματίες υδραυλικοί σε οποιαδήποτε Δ.Ο.Υ. υπόκεινται 
σε θεώρηση ανά 5ετία. 

4.2. Οι κάτοχοι αδείας των παραπάνω περιπτώσεων για 
τη θεώρηση της επαγγελματικής αδείας τους, υποβάλ¬ 
λουν στην αρμόδια περιφερειακή Υπηρεσία Βιομηχανίας 
του Υπουργείου Β.Ε.Τ. τα εξής δικαιολογητικά: 
α) Αίτηση 

β) Την προς θεώρηση επαγγελματική άδεια 
γ) Βεβαίωση του οικείου Επαγγελματικού Σωματείου 
στο οποίο ανήκει ο ενδιαφερόμενος από την οποία να 
προκύπτει ότι αυτός ασκεί το επάγγελμα του τεχνικού 
υδραυλικών εγκαταστάσεων. Η βεβαίωση αυτή χορηγείται 
ατελώς. 

- Στην περίπτωση που ο ενδιαφερόμενος δεν είναι μέ¬ 
λος Επαγγελματικού Σωματείου προσκομίζει βεβαίωση 
της οικείας Αστυνομικής Αρχής ότι αυτός διατηρεί εργα¬ 
στήριο ή κατάστημα ή τεχνικό γραφείο εκτέλεσης εργα¬ 
σιών επί υδραυλικών εγκαταστάσεων. 

- Βεβαίωση της οικείας Δημόσιας Οικονομικής Υπηρε¬ 
σίας ότι ο αναφερόμενος σ’ αυτήν τυγχάνει ειτηδευματίας 
φορολογούμενος και ασκεί το επαγγέλμα του υδραυλι¬ 
κού. 

- Η παραπάνω βεβαίωση μπορεί να αντικατασταθεί με 
το εκκαθαριστικό σημείωμα της οικείας Δημόσιας Οικονο¬ 
μικής Υπηρεσίας από το οποίο πρέπει να προκύπτουν τα 
ίδια στοιχεία. 

Άρθρο 5 

5.1. Η παράγραφος 10.6 του άρθρου 10 του Π.Δ/τος 
38/91 αντικαθίσταται ως εξής: 

«10.6. Όσοι κατά τη δημοσίευση του παρόντος Π.Δ/τος 
είναι εγγεγραμμένοι στην Εφορία ως επιτηδευματίες και 
εργάζονται ως υδραυλικοί, η προϋπηρεσία τους, μέχρι της 
εφαρμογής της διαδικασίας των άρθρων 4.2.3 και 4.2.4, 
αποδεικνύεται με την υποβολή σχετικής βεβαίωσης της 
Εφορίας ή με την υποβολή τιμολογίων ή αποδείξεων πα¬ 
ροχής υπηρεσιών ή με την υποβολή συμβάσεων ανάθεσης 
έργων ή βεβαιώσεων μηχανικών που επέβλεψαν αυτά. 

Τα δικαιολογητικά αυτά, τα οποία μπορεί να αλληλοσυ- 
μπληρώνονται, συνοδεύονται από βεβαίωση του οικείου 
Επαγγελματικού Σωματείου που καλύπτει τον κλάδο στην 
οποία αναφέρεται ο χρόνος προϋπηρεσίας και η ειδικό¬ 
τητα εγκαταστάσεων απασχόλησης του υποψηφίου». 

5.2. Στο άρθρο 10 το Π.Δ/τος μετά την παράγραφο 
10.14.3 προστίθενται οι παράγραφοι 10.14.4,10.14.5 και 
10.14.6 ως εξής: 

10.14.4. Η προϋπηρεσία που έχει πραγματοποιηθεί μέ¬ 
χρι 31.12.1983 μπορεί να πιστοποιηθεί από το οικείο 
επαγγελματικόπ σωματείο που καλύπτει τον κλάδο υπό 
την προϋπόθεση ότι αυτό υφίστατο νόμιμα πριν τη δημο¬ 
σίευση του παρόντος τροποποιητικού Π.Δ/τος. Το σωμα¬ 
τείο εκδίδει βεβαίωση προϋπηρεσίας όπου θα αναφέρο- 
νται ο χρόνος προϋπηρεσίας και το είδος των εγκαταστά¬ 
σεων απασχόλησης του υποψηφίου. 

- Ελλείψει πρωτοβαθμίου συνδικαλιστικού οργάνου 
(Επαγγελματικό Σωματείο) η βεβαίωση προϋπηρεσίας 

μπορεί να χορηγηθεί από δευτεροβάθμιο συνδικαλιστικό 
όργανο (Ομοσπονδία) που καλύπτει τον κλάδο. 

10.14.5. Μετά την εφαρμογή της αναφερόμενης στα 
άρθρα 4.2.3 και 4.2.4 διαδικασίας, στην περίπτωση των 
ελεύθερων επαγγελματιών, ως αποδεικτικά προϋπηρε¬ 
σίας λαμβάνονται υπόψη μόνο οι υπεύθυνες δηλώσεις 
που αναφέρονται στα άρθρα αυτά. Οι υπεύθυνες αυτές 
δηλώσεις μπορεί να είναι αντίγραφα επικυρωμένα από το 
οικείο Επαγγελματικό Σωματείο που καλύπτει τον κλάδο. 

10.14.6. Ο χρόνος, κατά το διάστημα της στρατιωτικής 
θητείας καθώς και της προϋπηρεσίας σε πλοία, για τον 
οποίο υπάρχει βεβαίωση ότι ο ενδιαφερόμενος απασχο¬ 
λούνταν σε υδραυλικές εργασίες προσμετράται στην ειδι¬ 
κότητα που αναφέρεται στην παραπάνω βεβαίωση. 

Αρθρο 6 

6.1 .α. Όσοι μετά την έναρξη ισχύος του Π.Δ/τος 38/91 
και μέχρι την έναρξη ισχύος του παρόντος τροποποιητικού 
Π.Δ/τος ασχολούνται σε εγκαταστάσεις του άρθρου 1 του 
Π.Δ. 38/91 μπορούν να προσέλθουν στις αρμόδιες Υπη¬ 
ρεσίες για την απόκτηση των αδειών του άρθρου 1 του 
Π.Δ. 38/91, υπό την προϋπόθεση ότι συμπληρώνουν την 
απαιτούμενη για κάθε περίπτωση προϋπηρεσία. 

6.1 .β. Στους πτυχιούχους Τ.Ε.Ι. του Ν. 1404/83 και ισο¬ 
τίμων, ειδικότητας Μηχανολόγου, οι οποίοι μέχρι την 
έναρξη ισχύος του παρόντος τροποποιητικού Π.Δ/τος 
ασχολούνται σε εγκαταστάσεις του άρθρου 1 του Π.Δ. 38/ 
91, χορηγείται: 

I. Αδεια τεχνίτη υδραυλικού Β' τάξεως 1 ης και 2ης ειδι¬ 
κότητας χωρίς εξετάσεις. 

II. Αδεια εγκαταστάτη υδραυλικού Β' τάξης, 1 ης και 2ης 
ειδικότητας, χωρίς εξετάσεις και εφ’ όσον προσκομίσουν 
προϋπηρεσία τουλάχιστον πεντακοσίων (500) ημερομι¬ 
σθίων μετά την απόκτηση του πτυχίου τους, στην εκτέ¬ 
λεση, συντήρηση και επισκευή θερμοϋδραυλικών εγκατα¬ 
στάσεων εξυπηρέτησης κτιρίων, όπως αυτές περιγράφο- 
νται στο Π.Δ. 38/91. 

Η άδεια αυτή επεκτείνεται και στην 3η ειδικότητα, όταν 
εκ των πεντακοσίων (500) ημερομισθίων πιστοποιηθεί 
ελάχιστη προϋπηρεσία πενήντα (50) ημερομισθίων σε 
κάθε κατηγορία εγκαταστάσεων της 3ης ειδικότητας. 

6.2. Οι υποψήφιοι για την απόκτηση επαγγελματικών 
αδειών του άρθρου 5, του Π.Δ. 38/91, επιτρέπεται να χρη¬ 
σιμοποιήσουν μία και μόνο φορά τίτλο επιμόρφωσης για 
μείωση προϋπηρεσίας. 

6.3. Στους ασκούντες ελεύθερα το επάγγελμα του Μη¬ 
χανολόγου Μηχανικού, του Ηλεκτρολόγου Μήχανικού, 
του Μηχανολόγου - Ηλεκτρολόγου Μηχανικού και του 
Ναυπηγού, σύμφωνα με το άρθρο 1 του Ν. 6422/34, επι¬ 
τρέπεται αυτοδίκαια χωρίς περιορισμό, η εκτέλεση, συ¬ 
ντήρηση και επισκευή θερμοϋδραυλικών εγκαταστάσεων 
και λοιπών ειδικών εγκαταστάσεων εξυπηρέτησης των 
κτιρίων, όπως αυτές περιγράφονται στο Π.Δ. 38/91. 

6.4. Από την έναρξη ισχύος του παρόντος Π.Δ/τος κα- 
ταργούνται οι παράγραφοι 10.15, 10.16, 10.17 και 12.4 
των άρθρων 10 & 12 του Π.Δ/τος 38/91. 


Στον Αναπληρωτή Υπουργό Βιομηχανίας, Ενέργειας και 
Τεχνολογίας αναθέτουμε τη δημοσίευση και την εκτέλεση 
του παρόντος Προεδρικού Διατάγματος. 

Αθήνα, 11 Φεβρουάριου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΠΕΡΙΒ/ΝΤΟΣ, ΧΩΡ/ΞΙΑΣ 

ΚΑΙ ΘΡΗΣΚΕΥΜΑΤΩΝ ΚΑΙ ΔΗΜΟΣΙΩΝ ΕΡΓΩΝ 

Φ. ΠΕΤΣΑΛΝΙΚΟΣ Κ. ΓΕΙΤΟΝΑΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΧΡ. ΡΟΚΟΦΥΛΛΟΣ 
-♦- 

Α ΠΟΦΑΣΕΙ Σ 

(3) 

Πράξη Διοικητή αριθ.2348/13.2.95 
( Αρθρο 1 του Ν. 1266/82)· 

Έγκριση παράτασης της προθεσμίας ισχύος της ΠΔ/ΤΕ 
2336/27.10.94 σχετικά με την αναστολή ορισμένων 
κυρώσεων κατά της Ομοσπονδιακής Δημοκρατίας της 
Γιουγκοσλαβίας (Σερβίας και Μαυροβούνιου). 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις». 

β) Τις ΠΔ/ΤΕ 2088/3.6.92, 2202/7.5.93 και 2293/ 
25.2.94 οι οποίες εκδόθηκαν σε συνέχεια των 757/92 και 
820/93 αποφάσεων του Συμβουλίου Ασφαλείας του Ορ¬ 
γανισμού Ηνωμένων Εθνών σχετικά με την επιβολή κυρώ¬ 
σεων κατά της Ομοσπονδιακής Δημοκρατίας της Γιου¬ 
γκοσλαβίας (Σερβίας και Μαυροβούνιου). 

γ) Τη ΠΔ/ΤΕ 2336/27.10.94 με την οποία ανεστάλησαν 
προσωρινά, σε εφαρμογή της 943/94 απόφασης της Συμ¬ 
βουλίου Ασφαλείας του Οργανισμού Ηνωμένων Εθνών 
ορισμένες κυρώσεις κατά της Ομοσπονδιακής Δημοκρα¬ 
τίας της Γ ιουγκοσλαβίας (Σερβίας και Μαυροβούνιου). 

δ) Τη 970/95 νεότερη απόφαση του Συμβουλίου Ασφα¬ 
λείας του Οργανισμού Ηνωμένων Εθνών σχετικά με την 
περαιτέρω αναστολή των ως άνω κυρώσεως, αποφάσισε 
τα ακόλουθα: 

Παρατείνεται μέχρι 22.4.95 η προθεσμία ισχύος της 
ΠΔ/ΤΕ 2336/27.10.94. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του κρατικού προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 
ΡΑΧ 


Καποδιστρίου 34 
104 32 

22.3211 ΥΡΕΤ6Κ 
5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00’ έως 13.00 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμούδΐ τηλ.: 52.48.188 

* Για φωτοαντίγραφα παλαιών τευχών στην οδό Σολωμου 51 τηλ.: 52.48.141 

* Τμήμα πλη ροφόρησης: Για τα δημοσιεύματα των ΦΕΚ Σολωμου 51 τηλ.: 52.25.713- 52.48.54/ _ 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες, τηλ.. 52.48.320 

Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΙΜΗΣΕΩΣ: 

Κάθε τεύχος μέχρι 8 σελίδες δρχ. 100. Αηό 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


ε) » » » Αναπτυξιακών Πράξεων 

στ) » » » Ν.Π.Δ.Δ. 

ζ) » » » ΠΑΡΑΡΤΗΜΑ 

η) » » » Δελτ. Εμπ.& Βιομ. Ιδ. 

θ) » » » Αν. Ειδικού Δικαστηρίου 

ι) » » » Α.Ε. &Ε.Π.Ε. 

ια) Για όλα τα Τεύχη εκτός ΤΑΕ-ΕΠΕ 


20.000 

40.000 

10.000 

40.000 

25.000 

10.000 

5.000 

10.000 

3.000 

210.000 

110.000 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

» 2.000 

» 1.250 

» 500 

» 250 

» 500 

» 150 

» 10.500 

» 5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





